smcproject/ml-wiki-sentences huggingface dataset:
കാർബൺ നാനോട്യൂബ് കമ്പ്യൂട്ടർ ഇംഗ്ലീഷ് വിലാസം https://ml.wikipedia.org/wiki/Carbon_nanotube_computer Part of a series of articles on Nanotechnology History Organizations Popular culture Outline Impact and applications Nanomedicine Nanotoxicology Green nanotechnology Hazards Regulation Nanomaterials Fullerenes Carbon nanotubes Nanoparticles Molecular self-assembly Self-assembled monolayer Supramolecular assembly DNA nanotechnology Nanoelectronics Molecular scale electronics Nanolithography Moore's law Semiconductor device fabrication Semiconductor scale examples Nanometrology Atomic force microscopy Scanning tunneling microscope Electron microscope Super resolution microscopy Nanotribology Molecular nanotechnology Molecular assembler Nanorobotics Mechanosynthesis Molecular engineering ക സ തി
കാർബൺ നാനോട്യൂബുകൾ അടിസ്ഥാനപ്പെടുത്തിമാത്രമുള്ള ട്രാൻസിസ്റ്ററുകൾ ഉപയോഗിച്ച് നിർമ്മിക്കുന്ന കമ്പ്യൂട്ടറുകളെയാണ് കാർബൺ നാനോട്യൂബ് കമ്പ്യൂട്ടർ എന്നു വിശേഷിപ്പിക്കുന്നത്.
"സെഡ്രിക്" (Cedric) എന്നുപേരിട്ട ആദ്യത്തെ കാർബൺ നാനോ കമ്പ്യട്ടർ വികസിപ്പിച്ചത് സ്റ്റാൻഫോർഡ് യൂണിവേഴ്സിറ്റിയിലെ ഗവേഷകരാണ്.
2013 സെപ്റ്റംബർ 25നു് നേച്ചർ എന്ന ശാസ്ത്രമാസികയിലാണ് ഇതു പ്രഖ്യാപിച്ചുകൊണ്ടുള്ള ലേഖനം പ്രസിദ്ധീകരിച്ചത്.
കമ്പ്യൂട്ടർ നിർമ്മാണത്തിനുപയോഗിച്ചുവന്നിരുന്ന സിലിക്കണിന്റെ കുത്തക ഇതുവഴി തകരുമെന്ന് ഇവിടുത്തെ ഗവേഷകർ കരുതുന്നു.
കാർബൺ ആറ്റങ്ങൾ ചേർത്തുവെച്ച അതിസൂക്ഷ്മമായ കുഴലുകളാണ് കാർബൺ നാനോട്യൂബുകൾ.
ഇത്തരം നാനോ കാർബണുകൾ ഉപയോഗിച്ച് നിർമ്മിച്ച 142 ട്രാൻസിസ്റ്ററുകളാണ് സെ‍ഡ്രിക്കിലെ കാർബൺ നാനോട്യൂബ് പ്രോസസറിൽ ഉൾക്കൊള്ളുന്നത്.
ഇതിലെ ഓരോ നാനോ ട്രാൻസിസ്റ്ററിനും പത്ത് നാനോ മീറ്റർ (ഒരു മില്ലീമീറ്ററിന്റെ ഒരു ലക്ഷത്തിൽ ഒരംശം) മാത്രമാണ് വലിപ്പം.
അതായത് ഈ 142 ട്രാൻസിസ്റ്ററുകളും ചേർന്നുള്ള സി.പി.യു .
പോലും കണ്ണുകൊണ്ട് കാണുവാൻ പറ്റാത്തത്ര ചെറുതായിരിക്കുമെന്ന് ചുരുക്കം.
ഷർട്ടിലെ ബട്ടൺ ദ്വാരത്തിലോ രക്തകോശങ്ങൾക്കുള്ളിൽ പോലുമോ ഈ കമ്പ്യൂട്ടർ തിരുകി വെയ്കാം.
ചികിത്സ, കുറ്റാന്വേഷണം, പ്രതിരോധമേഖല തുടങ്ങിയ ഇടങ്ങളിൽ ഈ കമ്പ്യൂട്ടറുകൾക്ക് ഏറെ പങ്ക് വഹിക്കാനാകുമെന്നും കരുതുന്നു.
കാർബൺ ടിഷ്യു ഇംഗ്ലീഷ് വിലാസം https://ml.wikipedia.org/wiki/Carbon_tissue ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ജെലാറ്റിൻ പ്രധാന ഘടകമായ ഒരു ഇമൽഷൻ ആണ് കാർബൺ ടിഷ്യൂ .
ഇത് ഗ്രെവ്യൂർ സിലിണ്ടറുകളുടെ എച്ചിങ്ങിന് ഉപയോഗിക്കുന്നു.
ഈ ഇമൽഷൻ ഒരു പേപ്പറിലേക്ക് ആദ്യമായി പുരട്ടുന്നു.
ഇതിനെ 3:4 അളവിലുള്ള പൊട്ടാസ്യം ബൈക്രോമേറ്റ് ലായനിയിൽ മുക്കുന്നതോടെ പ്രകാശത്തിനോട് പ്രവർത്തനക്ഷമമാകുന്നു.
ഉണക്കുന്നതോടെ ഇത് ഉപയോഗിക്കാൻ തയ്യാറാകുന്നു.
കാർബൺ ടിഷ്യു ആദ്യം പോസിറ്റീവ് ഫിലിം ഉപയോഗിച്ച് എക്സ്പോസ് ചെയ്യുന്നു.
വെളിച്ചം കടന്നുപോകുന്ന ഭാഗം (അതായത്, മഷി പകർത്തേണ്ട ആവശ്യമില്ലാത്ത ഭാഗം) കട്ടികൂടി, ബലവത്താകുന്നു.
പ്രകാശത്തിൻറെ ശക്തി കുറയുന്ന മുറക്ക് ബലവും കനവും കുറഞ്ഞുവരുന്നു.
ഈ കാർബൺ ടിഷ്യു കഴുകിയതിന് ശേഷം ചെമ്പ് പൊതിഞ്ഞ സിലിണ്ടറിൻറെ പ്രതലത്തിൽ പതിപ്പിക്കുന്നു.
അതിന് ശേഷം, ഫെറിക് ക്ലോറൈഡ് ദ്രാവകം സിലിണ്ടറിൽ പുരളാൻ അനുവദിക്കുന്നു.
ഈ ദ്രാവകം മെല്ലെ കാർബൺ ടിഷ്യൂവിന് ഇടയിലൂടെ ചെമ്പ് കാർന്നെടുക്കാൻ ആരംഭിക്കുന്നു.
എന്നാൽ കാർബൺ ടിഷ്യു ആദ്യം പ്രവർത്തിക്കുന്നു.
കട്ടികൂടിയ ടിഷ്യു പ്രവർത്തിച്ച് തീരാൻ സമയം എടുക്കുമ്പോൾ കട്ടി കുറഞ്ഞ ഭാഗത്ത് വേഗം തീരുകയും ചെമ്പ് പ്രവർത്തിക്കുകയും ചെയ്യുന്നു.
ടിഷ്യു ഒട്ടും തന്നെ ഇല്ലാത്ത ഭാഗത്ത് പ്രവർത്തനം ആദ്യമേതന്നെ ചെമ്പിൽ നടക്കുന്നു.
അങ്ങനെ ആദ്യം പ്രവർത്തനം നടന്ന ഭാഗങ്ങളിൽ താണ കുഴികളും കുറച്ച് പ്രവർത്തിച്ച ഭാഗങ്ങളിൽ നേർത്ത കുഴികളും രൂപപ്പെടുന്നു.
ഇപ്രകാരം കുഴികളുടെ ഏറ്റക്കുറച്ചിലിനനുസരിച്ച് പകരുന്ന മഷിയുടെ അളവ് വ്യത്യാസപ്പെടുകയും നിറത്തിൽ ഏറ്റക്കുറച്ചിൽ രൂപപ്പെടുകയും ചെയ്യുന്നു.
കാർബൺ ടിഷ്യുവിന് പകരം ഇന്ന് ഫോട്ടോപോളിമറുകൾ ഉപോയഗിക്കാൻ ആരംഭിച്ചിട്ടുണ്ട്.
പോരാത്തതിന് രാസപ്രവർത്തനം മുഴുവനായി നീക്കം ചെയ്ത് കമ്പ്യൂട്ടർ-ടൂ-സിലിണ്ടർ രീതിയാണ് കൂടുതൽ ഉപയോഗിക്കുന്നത്.
കാർബൺ ടിഷ്യു സ്ക്രീൻപ്രിൻറിം സ്റ്റെൻസിലുകൾ നിർമ്മിക്കാനും വ്യാപകമായി ഉപയോഗിക്കുന്നുണ്ട്.
അവലംബം ↑ {{ cite web }} :  CS1 maint: bot: original URL status unknown ( link ) ↑ Carbon Tissue
കാർബൺ നികുതി A coal-fired power plant in Luchegorsk , Russia.
A carbon tax would tax the CO 2 emitted from the power station.
അന്തരീക്ഷത്തിലേക്ക് കാർബൺ ഡയോക്സൈഡ് പുറന്തള്ളുന്ന വ്യവസായ സ്ഥാപനങ്ങൾക്കും വാഹനങ്ങൾക്കും മേൽ ചുമത്തുന്ന നികുതിയാണ് കാർബൺ നികുതി .
ആഗോളതാപനത്തിന് ഒരു പ്രധാന കാരണം കാർബൺഡയോക്സൈഡിന്റെ അമിതമായ പുറത്തുവിടലാണെന്ന് കണ്ടെത്തിയതിനെ തുടർന്ന് അതിന്റെ അളവ് കുറയ്ക്കുന്നതിന്റെ ഭാഗമായാണ് ആഗോള തലത്തിൽ 'കാർബൺ നികുതി' എന്ന പുതിയ ഒരു നികുതി സമ്പ്രദായം നിലവിൽ വന്നത്.
ഇതുപ്രകാരം ന്യൂസീലൻഡാണ് ലോകത്തിൽ ആദ്യമായി കാർബൺ നികുതി ഏർപ്പെടുത്തിയ രാജ്യം.
2018 ലെ കണക്കനുസരിച്ച് കുറഞ്ഞത് 27 രാജ്യങ്ങൾ കാർബൺ നികുതി നടപ്പാക്കിയിട്ടുണ്ട്.
കാർബൺ നികുതി ഏർപ്പെടുത്തുന്നത് ഹരിതഗൃഹ വാതക ഉദ്‌വമനം ഫലപ്രദമായി കുറയ്ക്കുന്നുവെന്ന് ഗവേഷണങ്ങൾ കാണിക്കുന്നു.
കാലാവസ്ഥാ വ്യതിയാനത്തെ തടയുന്നതിനുള്ള ഏറ്റവും കാര്യക്ഷമവും ഫലപ്രദവുമായ മാർഗ്ഗമാണ് കാർബൺ നികുതി എന്ന് സാമ്പത്തിക വിദഗ്ദ്ധർ പൊതുവെ വാദിക്കുന്നു.
2019 ൽ വർധിച്ചു വരുന്ന കാലാവസ്ഥ വ്യതിയാനം കണക്കിലെടുത്ത് ദക്ഷിണാഫ്രിക്ക പരിധിയിൽ കൂടുതൽ കാർബൺ വാതകങ്ങൾ പുറം തള്ളുന്നവർക്ക് കാർബൺ നികുതി ചുമത്താൻ തീരുമാനിച്ചു.
2010 ജൂലൈ ഒന്ന് മുതൽ ഇന്ത്യയിലേക്ക് കയറ്റുമതിയും ഇറക്കുമതിയും ചെയ്യുന്ന കൽക്കരിക്ക് ടണ്ണിന് 50 രൂപ നിരക്കിൽ കാർബൺ നികുതി ചുമത്തി.
2014 ലെ  ബജറ്റ് പ്രസംഗത്തിൽ ധനമന്ത്രി വില ടണ്ണിന് 100 രൂപയായി ഉയർത്തി.
2015-16 ബജറ്റിൽ കാർബൺ നികുതി ടണ്ണിന് 200 രൂപയായി ആയി ഉയർത്തി.
നിലവിൽ കാർബൺ ടാക്സ് ടണ്ണിന് 400 രൂപയാണ്.
മൊത്തം ആഭ്യന്തര ഉൽപാദനത്തിന്റെ ഫലമായി പുറത്തുവിടുന്ന കാർബൺ ഡൈ ഓക്സൈഡിന്റെ അളവ് 2005 ലെ നിലവാരത്തിൽ നിന്ന് 2020 ൽ 25 ശതമാനം കുറയ്ക്കാനുള്ള ലക്ഷ്യം കൈവരിക്കാൻ ഇന്ത്യയെ സഹായിക്കുന്നതിനുള്ള ഒരു നടപടിയാണ് കാർബൺ ടാക്സ്.
കാർബൺ ചോർച്ച വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
കാർബൺ ചോർച്ച എന്നത് ഒരു രാജ്യം നിർബന്ധമായ കാലാവസ്ഥ നയം മൂലം കാർബൺ ഡയോക്സൈഡ് പുറതള്ളൽ കുറയ്ക്കുംപ്പോൾ മറ്റൊരു രാജ്യത്തിൽ കൂടുമ്പോൾ സംഭവിക്കുന്നതാണ്.
കാർബൺ ചോർച്ച്യ്ക്ക് പല കാരണങ്ങളുണ്ട്.
ഒരു രാജ്യത്തെ പുറംതള്ളൽ നയംകൊണ്ട് അവിടത്തെ ഉദ്പാദനച്ചെലവ് കൂടുമ്പോൾ, ഈ നയം ഉദാരമായ ഒരു രാജ്യത്ത്തിന് വ്യാപാര മേൽക്കോയമയുണ്ടാവും.
ഒരു വസ്തുവിന്റെ ആവശ്യകത  ഒരേ പോലെ ആയിരിക്കുമ്പോൾ ഉദ്പാദനം ചെലവുകുറഞ്ഞ ഒരു രാജ്യത്തേക്ക് മാറും.
അതുകൊണ്ട് ആഗോള പുറം തള്ളളിൽ കുറവുണ്ടാകുന്നില്ല.
ഒരു രാജ്യത്തിന്റെ പരിസ്ഥിതി നയത്തിൽ ചില ഇന്ധനത്തിനൊ വസ്തുവിനൊ ഇളവുണ്ടാകുംപ്പോൾ ആവശ്യം കുറയും അതുമൂലം വിലയും കുറയും.
ആ സമയത്ത് ഇളവുകളില്ലാത്ത രാജ്യം ലാഭം കണക്കാക്കാതെ വിതരണം നടത്തും.
ദീർഘകാല ചോർച്ചയുടെ ഫലത്തെ പറ്റി അഭിപ്രായ ഐക്യമില്ല.
കാർബൺ ചോർച്ച ഒരു തരം കവിഞ്ഞൊഴുകലാണ്.
"പുറംതള്ളൽ കുറയ്ക്കുന്ന രാജ്യങ്ങൾക്കു പുറത്ത് കാർബ്ബൺ ഡയോക്സൈഡ് കൂടുന്നതാണ് എന്നാണ് കാർബ്ബൺ ചോർച്ചയുടെ നിർവചനം. "
== കൂടുതൽ വായന്യ്ക്ക് == {{ cite web }} : External link in | publisher= ( help )
കാർബൺ ഡയോക്സൈഡ് ഇംഗ്ലീഷ് വിലാസം https://ml.wikipedia.org/wiki/Carbon_dioxide
ഭൂമിയുടെ അന്തരീക്ഷത്തിൽ സ്വതന്ത്രമായും ജലാശയങ്ങളിൽ ഭാഗികമായി ലയിച്ച അവസ്ഥയിലും പ്രകൃത്യാ കാണപ്പെടുന്ന ഒരു രാസസംയുക്തമാണു് കാർബൺ ഡയോക്സൈഡ് അഥവാ ഇംഗാലാമ്ലവാതകം .
CO 2 എന്നാണു് ഇതിന്റെ രാസസൂത്രം.
രണ്ട് ഓക്സിജൻ അണുക്കൾ ഒരു കാർബൺ അണുവുമായി സഹസംയോജകബന്ധനത്തിൽ പരസ്പരം ഘടിപ്പിക്കപ്പെട്ട സം‌യുക്തമാണ്‌ കാർബൺ ഡയോക്സൈഡ്.
അന്തരീക്ഷത്തിലെ സാധാരണ താപനിലയിലും മർദ്ദത്തിലും കാർബൺ ഡയോക്സൈഡ് വാതകാവസ്ഥയിൽ കാണപ്പെടുന്നു.
ഖര രൂപത്തിലുള്ള കാർബൺ ഡൈഓക്സൈഡിന്‌ ഡ്രൈ ഐസ്‌ എന്നാണു  പറയുന്നത്.
സസ്യങ്ങൾ പ്രകാശസംശ്ലേഷണത്തിലൂടെ സ്വീകരിക്കുന്ന  വാതകമാണിത്.
2009 മാർച്ചിലെ, കണക്കുകൾ പ്രകാരം ഭൂമിയുടെ അന്തരീക്ഷത്തിൽ  വ്യാപ്തത്തിലെ ഒരു ദശലക്ഷത്തിൽ 387 ഭാഗം (387 ppm) കാർബൺ ഡയോക്സൈഡ് ആണ്.
പതിനെട്ടാം നൂറ്റാണ്ടിന്റെ ഉത്തരാർദ്ധത്തിൽ ആവിയന്ത്രങ്ങൾ പ്രചാരമായ കാലം മുതൽ അന്തരീക്ഷത്തിലെ കാർബൺ ഡയോക്സൈഡിന്റെ അളവു് അത്യഭൂതപൂർവ്വമായ അളവിൽ വർദ്ധിച്ചുകൊണ്ടിരിക്കുന്നു.
നൈട്രജൻ, ഓക്സിജൻ, നീരാവി തുടങ്ങിയവയുമായി താരതമ്യം ചെയ്യുമ്പോൾ വളരെ കുറവാണെന്നു തോന്നാമെങ്കിലും, ഭൂമിയുടെ അന്തരീക്ഷതാപനില ഉയർത്തുന്നതിൽ പങ്കുവഹിക്കുന്ന ഹരിതഗൃഹവാതകങ്ങളിൽ ഒരു ഗണ്യമായ പങ്കു് ജൈവപ്രക്രിയകളിൽ അധികബാദ്ധ്യതയായി വരുന്ന കാർബൺ ഡൈ ഓക്സൈഡിന്റേതാണു്.
കാർബൺ ചക്രം
മറ്റു ഗ്രഹങ്ങളിൽനിന്നു വ്യത്യസ്തമായി ഭൂമിയിൽ ജീവൻ നിലനിൽക്കുന്നതിൽ ഒരു പ്രധാന പങ്കു് കാർബൺ ഡയോക്സൈഡിനുണ്ടു്.
കാർബൺ ചക്രത്തിലെ കാർബണിന്റെ പുനർവിതരണം നടക്കുന്നതു് ഈ വാതകത്തിലൂടെയാണു്.
സൂക്ഷ്മതരങ്ങളായ പായൽ അടക്കമുള്ള സസ്യങ്ങളും സയനോബാക്റ്റീരിയകളും അന്തരീക്ഷത്തിൽ ലഭ്യമായ കാർബൺ ഡയോക്സൈഡിനെ ജലത്തിന്റേയും സൂര്യപ്രകാശത്തിന്റേയും സഹായത്താൽ കാർബോഹൈഡ്രേറ്റുകളും ഹൈഡ്രോകാർബണുകളും മറ്റു കാർബണികസംയുക്തങ്ങളുമാക്കി മാറ്റുന്നു.
ഇതിനെയാണു് പ്രകാശസംശ്ലേഷണം എന്നു പറയുന്നതു്.
ഈ ഉല്പന്നങ്ങൾ പ്രയോജനപ്പെടുത്തിയാണു് കുമിളുകൾ അടക്കമുള്ള മറ്റു ജീവികളും ജന്തുക്കളും തങ്ങളുടെ ജൈവപ്രക്രിയകൾ സാദ്ധ്യമാക്കുന്നതു്.
ഇത്തരം ജൈവപ്രക്രിയകളെ അപചയനം അഥവാ ജാരണം (മെറ്റാബോളിസം) എന്നു വിളിക്കുന്നു.
മുഖ്യമായും അപചയനത്തിൽ നടക്കുന്നതു് പ്രകാശസംശ്ലേഷണത്തിന്റെ വിപരീതപ്രവർത്തനമാണു്.
അതായതു് ജന്തുക്കൾ അകത്താക്കുന്ന ആഹാരത്തിനു്  വായുവിലെ ഓക്സിജന്റെ സഹായത്തോടെ രാസവിഘടനം നടന്നു് അതിലെ കാർബൺ സം‌യുക്തങ്ങൾ തിരിച്ച് കാർബൺ ഡയോക്സൈഡും ജലവുമായി മാറുന്നു.
അതിനോടൊപ്പം ജന്തുക്കൾക്കാവശ്യമായ കായികോർജ്ജവും ചൂടും ലഭിയ്ക്കുകയും ചെയ്യുന്നു.
കൂടാതെ, പ്രകാശസംശ്ലേഷണത്തിലൂടെ ഉല്പാദിപ്പിക്കപ്പെട്ട കാർബണികസംയുക്തങ്ങൾ ഉടനെത്തന്നെയോ കാലക്രമേണയോ ഊർജ്ജപ്രദായകങ്ങളായ ഇന്ധനങ്ങളായി മാറുന്നു.
വിറകു്, ചാണകം, കൽക്കരി, പെട്രോളിയം, പ്രകൃതിവാതകം  ഇവയെല്ലാം ഇത്തരം ഇന്ധനങ്ങളാണു്.
ഇവയെയാണു് ഫോസിൽ ഇന്ധനങ്ങൾ എന്നു വിളിക്കുന്നതു്.
ഫലത്തിൽ ഇവയും പ്രകാശസംശ്ലേഷണത്തിന്റെ വിപരീതപ്രവർത്തനമാണു്.
ഫോസിൽ ഇന്ധനങ്ങൾ വായുവിലെ ഓക്സിജന്റെ സഹായത്തോടെ കത്തുമ്പോൾ ഓക്സീകരണം നടന്നു് ചൂടോ വാതകമർദ്ദമോ ആയി ഊർജ്ജവും കാർബൺഡയോക്സൈഡും നീരാവിയും ഉണ്ടാകുന്നു.
ഏകദേശം ഭൂമിയിൽ ജീവൻ പ്രത്യക്ഷപ്പെട്ട കാലം മുതൽ തുടർന്നുവരുന്ന  ഈ പ്രതിപ്രവർത്തനചക്രങ്ങളാണു് ഇപ്പോൾ നാം കാണുന്ന എല്ലാ ജീവജാലങ്ങളുടേയും നിലനിൽപ്പിനു് ആധാരം.
ഘടനയും രാസസംയോജനശീലവും
കാർബൺ ഡയോക്സൈഡിന്റേതു് രേഖീയവും കേന്ദ്രീയസദൃശവും ആയ തന്മാത്രകളാണു്.
ഹ്രസ്വവും തുല്യവുമായ രണ്ടു് C-O രാസബന്ധനങ്ങൾ എപ്പോഴും ഇരട്ടബന്ധനങ്ങളായി കാണപ്പെടുന്നു.
കേന്ദ്രീയസദൃശത മൂലം ഇവയിൽ ജലതന്മാത്രകളും മറ്റും പോലെ വൈദ്യുത ഡൈപോളുകൾ ഇല്ല.
ഈ വസ്തുതയോടു ചേർന്നു പോകുന്നവിധത്തിൽ തന്നെ, കാർബൺ ഡയോക്സൈഡിന്റെ ഇൻഫ്രാറെഡ് വികിരണമണ്ഡലത്തിൽ അപസദൃശ വികാസാവസ്ഥയിൽ (anti-symmetric stretching mode)  2349 cm -1 , വക്രിതാവസ്ഥയിൽ (bending mode) 666cm -1 എന്നിങ്ങനെ രണ്ടേ രണ്ടു് കമ്പിതാവൃത്തികൾ (vibrational bands)  കാണപ്പെടുന്നു.
എന്നാൽ രാമൻ വികിരണമണ്ഡലത്തിൽ നിരീക്ഷിക്കാവുന്ന 1388 ആവൃത്തിയുള്ള ഒരു സദൃശവികാസാവസ്ഥ (symmetric stretching mode) കൂടി കാർബൺ ഡയോക്സൈഡിനുണ്ടു്.
fgfdfhad കാർബൺ ഡയോക്സൈഡിന്റെ തന്മാത്രാഭ്രമണപഥ മാതൃക (MO മോഡൽ) അണുപഥങ്ങൾ തന്മാത്രാപഥങ്ങൾ MO മോഡൽ സൂചനാചിത്രം ജലത്തിൽ ലയിക്കുമ്പോൾ
സാമാന്യം നന്നായി ജലത്തിൽ ലയിക്കുന്ന ഒരു വാതകമാണു് കാർബൺ ഡയോക്സൈഡ് .
ലയിച്ച അവസ്ഥയിൽ അതിന്റെ ഒരു ചെറിയ ഭാഗം കാർബോണിൿ അമ്ലം ( H 2 CO 3 )ആയി മാറുന്നു.
ഇതൊരു ഉഭയദിശാപ്രവർത്തനം ആണു്.
വാതകങ്ങളുടെ ഭാഗികമർദ്ദത്തെ സംബന്ധിച്ച ഹെന്രി നിയമം പരിഗണിച്ചാൽ 25°C താപനിലയിൽ K h = [ H 2 C O 3 ] [ C O 2 ( a q ) ] = 1.70 × 10 − 3 {\displaystyle K_{\mathrm {h} }={\frac {\rm {[H_{2}CO_{3}]}}{\rm {[CO_{2}(aq)]}}}=1.70\times 10^{-3}} ആണു്  കാർബോണിൿ അമ്ലത്തിന്റെ  ജലലയനസ്ഥിരാങ്കം (hydration equilibrium constant).
ഇതിനർത്ഥം, വാതകാവസ്ഥയിൽ ലയിച്ചുചേർന്നതിനേക്കാൾ വളരെ ചെറിയ ഒരു ഭാഗം കാർബൺ ഡയോക്സൈഡ് മാത്രമേ  കാർബോണിൿ ആസിഡായി മാറുന്നുള്ളൂ എന്നാണു്.
ലയിച്ചുചേർന്ന, എന്നാൽ കാർബോണിൿ അമ്ലമായി മാറാതെ അവശേഷിക്കുന്ന കാർബൺ ഡയോക്സൈഡ് ലായനിയുടെ അമ്ലാവസ്ഥയെ (pH) ബാധിക്കുന്നില്ല.
എന്നാൽ, ലായനിയുടെ ആകമാനമുള്ള pH അനുസരിച്ച് അതിലടങ്ങിയ കാർബോണിൿ അമ്ലം, CO 2 വാതകം, കാർബണേറ്റ്, ബൈ കാർബണേറ്റ് ലവണാംശങ്ങൾ എന്നിവയുടെ പരസ്പരമുള്ള അനുപാതം വ്യത്യാസപ്പെട്ടിരിക്കും.
ക്ഷാരാവസ്ഥ തീരെയില്ലാത്തതോ അത്യന്തം കുറഞ്ഞതോ ആയ ലായനിയിൽ (6.5-നു മുകളിൽ pH) ബൈകാർബണേറ്റ് അംശവും ക്ഷാരാവസ്ഥ വളരെ ഉയർന്ന ലായനിയിൽ (pH ഭൗതികഗുണങ്ങൾ കാർബൺ ഡയോക്സൈഡ് മർദ്ദവും താപനിലയും തമ്മിലുള്ള ബന്ധത്തെ കാണിക്കുന്ന ചിത്രം. ഖര കാർബൺ ഡയോക്സൈഡ് (ഡ്രൈ ഐസ്) കഷ്ണങ്ങൾ
നിറമില്ലാത്ത ഒരു വാതകമാണു് കാർബൺ ഡയോക്സൈഡ്.
സാധാരണ ഗാഢതയിൽ മണമില്ല.
പക്ഷേ, അത്യന്തം സാന്ദ്രമായ അവസ്ഥയിൽ പുളിപ്പുള്ള ഒരു രൂക്ഷഗന്ധം  അനുഭവപ്പെടുന്നു.
സാമാന്യത്തിലധികം ഭാരമുള്ള ഒരു വാതകമാണിതു്.
അന്തരീക്ഷവായുവുമായി താരതമ്യം ചെയ്യുമ്പോൾ ജലം പോലെ താഴോട്ടൊഴുകുവാനും ഒരു പാത്രത്തിൽനിന്നും ഏറെക്കുറെ മറ്റൊരു പാത്രത്തിലേക്കു് ഒഴിക്കുവാനും തക്ക ഭാരം കാർബൺ ഡയോക്സൈഡിനുണ്ടു്.
മാനകതാപത്തിലും മർദ്ദത്തിലും വായുവിനേക്കാൾ ഏകദേശം ഒന്നര മടങ്ങു് (1.98 കി.ഗ്രാം / ഘനമീറ്റർ) സാന്ദ്രതയുണ്ടു്.
അവലംബം ↑ ftp://ftp.cmdl.noaa.gov/ccg/co2/trends/co2_mm_mlo.txt
കാർബൺ നക്ഷത്രം ഇംഗ്ലീഷ് വിലാസം https://ml.wikipedia.org/wiki/%E0%B4%95%E0%B4%BE%E0%B5%BC%E0%B4%AC%E0%B5%BA_%E0%B4%A8%E0%B4%95%E0%B5%8D%E0%B4%B7%E0%B4%A4%E0%B5%8D%E0%B4%B0%E0%B4%82
ഒരു കാർബൺ നക്ഷത്രം തിളങ്ങുന്ന ചുവപ്പു ഭീമൻ നക്ഷത്രമാണ്.
അന്തരീക്ഷത്തിൽ ഓക്സിജനെക്കാൾ കൂടുതൽ കാർബൺ അടങ്ങിയിരിക്കുന്നു.
ഇതിലെ കാർബൺ ആറ്റങ്ങൾ ഓക്സിജൻ ആറ്റങ്ങളുമായി ചേർന്ന് നക്ഷത്രത്തിന്റെ മുകളിലെ പാളികളിൽ കാർബൺ മോണോക്സൈഡ് രൂപപ്പെടുത്തുന്നു.
ഇത് നക്ഷത്രത്തിന് " മൃദുലമായ " അന്തരീക്ഷവും ചുവപ്പ് നിറവും നൽകുന്നു .
ഇവയിൽ കുള്ളൻ നക്ഷത്രങ്ങളും സൂപ്പർജയന്റ് നക്ഷത്രങ്ങളുമുണ്ട്.
സാധാരണ ഭീമൻ നക്ഷത്രങ്ങളെ ക്ലാസിക്കൽ കാർബൺ നക്ഷത്രങ്ങൾ എന്ന് വിളിക്കുന്നു.
അവലംബം ബാഹ്യ ലിങ്കുകൾ 110 കാർബൺ നക്ഷത്രങ്ങളുടെ പട്ടിക .
എച്ച്ഡി നമ്പർ ഉൾപ്പെടുന്നു; മിക്കവർക്കും ദ്വിതീയ തിരിച്ചറിയൽ; വലത് സ്വർഗ്ഗാരോഹണത്തിലും തകർച്ചയിലും സ്ഥാനം; വലിപ്പം ; സ്പെക്ട്രം ; മാഗ്നിറ്റ്യൂഡ് ശ്രേണി ( വേരിയബിൾ നക്ഷത്രങ്ങൾക്ക് ); കാലയളവ് (വേരിയബിളിറ്റി സൈക്കിളിന്റെ).
കുരു രാജാവ് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 നവംബർ മുതൽ തുടരുന്നു.
മഹാഭാരതത്തിലെ ഒരു കഥാപാത്രവും യമുനാതീരത്ത് കുരുക്ഷേത്രമെന്ന സ്ഥലത്തെ രാജാവായിരുന്നു കുരു .
കുരുക്ഷേത്രസ്ഥാപകനായ ഈ രാജാവ് സൂര്യപുത്രിയായ തപതിക്കു ചന്ദ്രവംശത്തിലെ സംവരണനിൽ ജനിച്ച പുത്രനായിരുന്നു.
അദ്ദേഹത്തിൽ നിന്ന് പൂരുവംശം കുരുവംശം ആയി മാറി.
മഹാഭാരതത്തിലെ കൗരവരും പാണ്ഡവരും തമ്മിൽ നടന്ന മഹാഭാരത യുദ്ധത്തിന് സാക്ഷ്യം വഹിച്ചതും കൂടാതെ ഭഗവാൻ കൃഷ്ണൻ അർജുനന് ഭഗവദ്ഗീത ഉപദേശിച്ച് കൊടുത്തതും കുരുക്ഷേത്രത്തിൽ വെച്ചാണ്.
അവലംബം പുറത്തേക്കുള്ള കണ്ണികൾ ഹിന്ദുമതം കവാടം
കുരുകുല്ല ഇംഗ്ലീഷ് വിലാസം https://ml.wikipedia.org/wiki/Kurukull%C4%81 Kurukulla sculpture from Calcutta Art gallery, 1913
ടിബറ്റൻ ബുദ്ധമതത്തിൽ, പ്രത്യേകിച്ച് വശീകരണശക്തിയുടെയോ അല്ലെങ്കിൽ മന്ത്രവാദത്തിന്റെയോ ചടങ്ങുകളുമായി ബന്ധപ്പെട്ടിരിക്കുന്ന സമാധാനപരമായ അർദ്ധ-ക്രോധമുള്ള യിദാം സ്ത്രീയാണ് കുരുകുല്ല ( തിബറ്റൻ : ཀུ་རུ་ཀུ་ལླེ་ ; also തിബറ്റൻ : རིག་བྱེད་མ་ ; വൈൽ : rig byed ma "Knowledge/magic/ vidyā Woman", ചൈനീസ് : 咕嚕咕列佛母 അവരുടെ സംസ്കൃത നാമത്തിന്റെ ഉത്ഭവം അവ്യക്തമാണ്.
അവർ ഹിന്ദുമതത്തിലെ ശ്രീചക്രവുമായി ബന്ധപ്പെട്ടിരിക്കുന്നു.
ഒരു ജോഡി കൈകളിൽ പൂക്കളാൽ നിർമ്മിച്ച വില്ലും അമ്പും മറ്റേ ജോഡിയിൽ പൂക്കളുടെ കൊളുത്തും കുരുക്കും പിടിച്ച് സാധാരണയായി ചുവന്ന നിറത്തിൽ നാല് കൈകളോടെ ചിത്രീകരിച്ചിരിക്കുന്ന ഒരു ദേവതയാണ് കുരുകുല്ല.
അവർ ഡാകിനി വേഷത്തിൽ നൃത്തം ചെയ്യുകയും അസുരനായ രാഹുവിനെ (സൂര്യനെ വിഴുങ്ങുന്നവൻ) തകർക്കുകയും ചെയ്യുന്നു.
ഹിന്ദു ജ്യോതിഷ പ്രകാരം, രാഹു ഉദിച്ചുയരുന്ന ലൂണാർ നോഡിനെ പ്രതിനിധീകരിക്കുന്ന രാക്ഷസതലയുള്ള (നവഗ്രഹം) ഒരു പാമ്പാണ്.
താരയുടെ രൂപങ്ങളിലൊന്നായ അമിതാഭയുടെ ആവിർഭാവമായോ അല്ലെങ്കിൽ ഹെറുക്കയുടെ രൂപാന്തരമായോ അവരെ കണക്കാക്കുന്നു.
മാന്ത്രിക ആധിപത്യവുമായി ബന്ധപ്പെട്ട ഒരു ഇന്ത്യൻ ഗോത്രദേവതയായിരുന്നു കുരുകുല്ല.
അവരുടെ മന്ത്രം അടങ്ങിയ ഹേവജ്ര തന്ത്രത്തിന് തുടക്കത്തിലെങ്കിലും അവർ ബുദ്ധമത ദേവാലയത്തിൽ ലയിച്ചു.
ടിബറ്റൻ ബുദ്ധമതത്തിലെ അവരുടെ പ്രവർത്തനം വശീകരണത്തിന്റെ "ചുവപ്പ്" ചടങ്ങാണ്.
അവരുടെ മൂല തന്ത്രം ആര്യ-താര-കുരുകുല്ലെ-കൽപ (ശ്രേഷ്ഠമായ താര കുരുകുല്ലയുടെ ആചാരങ്ങൾ) ആണ്.
ഇത് വിവർത്തനം ചെയ്തത് അറ്റിസയുടെ ശിഷ്യനായ Ts'ütr'im jeya ആണ്.
ബുദ്ധമത കഥ
കുരുകുല്ലക്ക് തലമുറകളായി വാമൊഴിയും മറ്റും കൈമാറുന്ന സങ്കീർണ്ണമായ ചരിത്രമുണ്ട്.
നിരവധി കഥകളിലൊന്നിൽ, ഒരു രാജ്ഞി തന്റെ രാജാവിന്റെ അവഗണനയിൽ അസന്തുഷ്ടയായിരുന്നു.
അദ്ദേഹത്തിന്റെ വാത്സല്യം നേടാൻ, അവർ ഒരു പരിഹാരം കണ്ടെത്താൻ സഹായിയെ അയച്ചു.
അവരുടെ സഹായി ഒരു മാർക്കറ്റിൽ (ഇരുണ്ട) ചുവന്ന തൊലിയുള്ള ഒരു മന്ത്രവാദിനിയെ കണ്ടുമുട്ടി.
അവർ ചില മാന്ത്രികവിദ്യ ചെയ്യാമെന്ന് വാഗ്ദാനം ചെയ്തു.
മന്ത്രവാദിനി സഹായിക്ക് മാന്ത്രിക ഭക്ഷണം (അല്ലെങ്കിൽ മരുന്ന്) നൽകുകയും, മാന്ത്രിക മാർഗ്ഗങ്ങളിലൂടെ രാജാവിന്റെ സ്നേഹം നേടുന്നതിന് ഭക്ഷണം നൽകാൻ രാജ്ഞിയെ ചുമതലപ്പെടുത്തുകയും ചെയ്തു.
മാന്ത്രിക വസ്‌തു ലഭിച്ച രാജ്ഞി, അത് അനുചിതമോ ദോഷകരമോ ആണെന്ന് തീരുമാനിക്കുകയും തടാകത്തിലേക്ക് എറിയുകയും ചെയ്തു.
തടാകത്തിൽ നിന്നുള്ള ഒരു നാഗ ഡ്രാഗൺ രാജാവ് ഭക്ഷണം കഴിച്ച് രാജ്ഞിയെ ഗർഭം ധരിക്കാൻ മോഹിച്ചു.
ഇരുവരും "ഭോഗലാലസതയുടെ ജ്വാലകളിൽ" തീവ്രമായി ജ്വലിച്ചു.
ഗർഭധാരണത്തെക്കുറിച്ച് രാജാവ് മനസ്സിലാക്കി/കുട്ടിയെ കണ്ടു.
രാജ്ഞിയെ ശിക്ഷിക്കാൻ തീരുമാനിച്ചു.
എന്താണ് സംഭവിച്ചതെന്ന് രാജ്ഞി രാജാവിനോട് വിശദീകരിച്ചു.
മന്ത്രവാദിനിയെ കൊട്ടാരത്തിലേക്ക് വിളിപ്പിക്കാൻ രാജാവ് തീരുമാനിച്ചു.
രാജാവ് ആഭിചാരകാരിയെ ഒരു അസാധാരണ വ്യക്തിയായി അംഗീകരിക്കുകയും അഭിനന്ദിക്കുകയും ചെയ്തു (ചിലർ മന്ത്രവാദി കുരുകുല്ലയാണെന്ന് പറഞ്ഞു), അവരിൽ നിന്ന് അനുഗ്രഹങ്ങളും ഉപദേശങ്ങളും അഭ്യർത്ഥിച്ചു.
രാജാവ് അവരുടെ ആചാരങ്ങളിൽ നിന്നും അനുഗ്രഹങ്ങളിൽ നിന്നും മാന്ത്രിക ശക്തികൾ നേടിയെടുത്തു.
തുടർന്ന് കുരുകുല്ലയുടെ ആചാരത്തെക്കുറിച്ചുള്ള നിർദ്ദേശങ്ങൾ എഴുതി.
(: ༀ ་ ཀུ་ རུ་ ཀུ་ ལླེ་ ཧྲཱ ི ཿ སྭཱ་ ཧཱ ടിബറ്റൻ) കുരുകുല്ലയുടെ പ്രധാനമായ മന്ത്രം ഓം കുരുകുല്ലെ ഹ്രീഃ സ്വാഹാ ആണ്.
ഈ മന്ത്രം അവരുടെ പേരിന്റെ സ്വരരൂപം (കുരുകുല്ലെ) ഉപയോഗിക്കുന്നു.
കുറിപ്പുകൾ അവലംബം കൂടുതൽ വായനയ്ക്ക് പുറംകണ്ണികൾ Kurukullā എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Kurukulla Main Page at HimalayanArt.com The Practice Manual of Noble Tara Kurukulle Archived 2014-09-09 at the Wayback Machine .
- translated from the Tibetan canon - at 84000.
കുരുക്ഷേത്ര (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Kurukshetra_(2008_film)
മേജർ രവിയുടെ സംവിധാനത്തിൽ മോഹൻലാൽ , ബിജു മേനോൻ , സാനിയ സിങ് എന്നിവർ പ്രധാനവേഷങ്ങളിൽ അഭിനയിച്ച് 2008-ൽ പുറത്തിറങ്ങിയ ഒരു മലയാളചലച്ചിത്രമാണ് കുരുക്ഷേത്ര .
ദാമർ സിനിമയുടെ ബാനറിൽ സന്തോഷ് ദാമോദരൻ നിർമ്മിച്ച ഈ ചിത്രം ദാമർ സിനിമ ആണ് വിതരണം ചെയ്തത്.
കഥ, തിരക്കഥ, സംഭാഷണം എന്നിവ നിർവ്വഹിച്ചത് മേജർ രവി ആണ്.
അഭിനേതാക്കൾ അഭിനേതാവ് കഥാപാത്രം മോഹൻലാൽ കേണൽ മഹാദേവൻ ബിജു മേനോൻ മേജർ രാജേഷ് സിദ്ദിഖ് കൊച്ചിൻ ഹനീഫ മണിക്കുട്ടൻ സുരാജ് വെഞ്ഞാറമൂട് ബിനീഷ് കൊടിയേരി സാനിയ സിങ് സുകുമാരി സംഗീതം
ഗിരീഷ് പുത്തഞ്ചേരി , ബോംബേ എസ്. കമാൽ എന്നിവർ എഴുതിയ ഗാനങ്ങൾക്ക് സംഗീതം പകർന്നത് സിദ്ധാർത്ഥ് വിപിൻ ആണ്.
പശ്ചാത്തലസംഗീതം ഒരുക്കിയത് അച്ചു .
ഗാനങ്ങൾ ഒരുയാത്രാമൊഴിയോടേ – എം.ജി. ശ്രീകുമാർ , ശ്വേത മോഹൻ ജ്വാലാമുഖി – നജീം അർഷാദ് , അരുൺ ഗോപൻ , റോഷൻ , നിതിൻ രാജ് തത്തമ്മ – നജീം അർഷാദ് , അരുൺ ഗോപൻ , റോഷൻ , നിതിൻ രാജ് ജ്വാലാമുഖി – ഇൻസ്ട്രമെന്റൽ ചലോ ചലോ ജവാൻ – കൈലാസ് ഖേർ ഒരു യാത്രാമൊഴിയോടേ – ശ്വേത മോഹൻ അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം എസ്. ലോകനാഥൻ ചിത്രസം‌യോജനം ജയശങ്കർ കല സാബുറാം ചമയം സായി , മുത്തു വസ്ത്രാലങ്കാരം രതീഷ് അമ്പാടി സംഘട്ടനം മാഫിയ ശശി പരസ്യകല ജിസ്സെൻ പോൾ ലാബ് എ.ഡി. ലാബ്‌സ് നിശ്ചല ഛായാഗ്രഹണം രാജേഷ് കോറിയോഗ്രാഫി രേഖ വാർത്താപ്രചരണം എ.എസ്. ദിനേശ് , വാഴൂർ ജോസ് നിർമ്മാണ നിയന്ത്രണം ഡിക്സൺ പൊഡുഡാസ് നിർമ്മാണ നിർവ്വഹണം കണ്ണൻ പട്ടാമ്പി വിഷ്വൽ എഫക്റ്റ്സ് പ്രൈം ഫോകസ് അസിസ്റ്റന്റ് കാമറാമാൻ ആനന്ദ് പുറത്തേക്കുള്ള കണ്ണികൾ കുരുക്ഷേത്ര ഇന്റർനെറ്റ് മൂവി ഡാറ്റാബേസിൽ കുരുക്ഷേത്ര – മലയാളസംഗീതം.
ഇൻഫോ http://popcorn.oneindia.in/title/468/kurukshetra.html%5Bപ്രവർത്തിക്കാത്ത+കണ്ണി%5D http://www.nowrunning.com/movie/5543/malayalam/kurukshetra/index.htm Archived 2010-11-21 at the Wayback Machine .
കുരുക്ഷേത്രം ഇംഗ്ലീഷ് വിലാസം https://ml.wikipedia.org/wiki/Kurukshetra
ഇന്ത്യൻ സംസ്ഥാനമായ ഹരിയാനയിലെ ഒരു നഗരമാണ് കുരുക്ഷേത്രം .
(കുരുക്ഷേത്ര; ഹിന്ദി: कुरुक्षेत्र ).
ചരിത്രപരമായും മതപരമായും ഒട്ടേറെ പ്രത്യേകതകളുള്ള ഒരു സ്ഥലമാണ് കുരുക്ഷേത്രം.
ധർമ്മക്ഷേത്രം എന്നും കുരുക്ഷേത്രം അറിയപ്പെടുന്നു.
മഹാഭാരതത്തിൽ പരാമർശിക്കുന്ന കുരുക്ഷേത്രയുദ്ധം നടന്നതും ഭഗവാൻ ശ്രീ കൃഷ്ണൻ ഗീതോപദേശം അരുളിയതും ഇവിടെവെച്ചാണ്.
കുരുവംശത്തിലെ രാജാവും പാണ്ഡവരുടെയും കൗരവരുടേയും പൂർവ്വികനുമായ രാജ കുരുവിന്റെ നാമധേയത്തിൽ നിന്നാണ് കുരുക്ഷേത്ര എന്ന പദം ഉണ്ടായിരിക്കുന്നത്.
ഹരിയാനയുടെ വടക്കുഭാഗത്തായി 29° 57′  N നും 76° 50′ E-നും ഇടയിലായാണ് കുരുക്ഷേത്ര സ്ഥിതിചെയ്യുന്നത്.
സമുദ്രനിരപ്പിൽനിന്നും 260മീറ്റർ ഉയരത്തിലാണ് ഈ പ്രദേശം.
സമുദ്രസാമീപ്യം ഇല്ലാത്തതിനാലും ഭൂമിശാസ്ത്രപരമായ സ്ഥാനം മൂലവും അഞ്ച് ഋതുക്കളും ഇവിടെ അനുഭവപ്പെടുന്നു.
വേനൽക്കാലം, മൺസൂൺ, ശരത്കാലം, ശൈത്യകാലം, വസന്തകാലം എന്നിവയാണ് ആ അഞ്ച് ഋതുക്കൾ.
ജൂലൈയിൽ ആരംഭിക്കുന്ന മഴക്കാലം ആഗസ്ത് മാസം വരെ നീണ്ടുനിൽക്കുന്നു.
അതിശൈത്യമാണ് ഇവിടെ അനുഭവപ്പെടാറുള്ളത് മഞ്ഞുകാലത്ത് ഇവിടുത്തെ താപനില 4° C വരെ താഴാറുണ്ട്.
ഹിമാലയത്തിൽനിന്നുള്ള തണുത്ത കാറ്റും ശൈത്യത്തിന്റെ കാഠിന്യം വർദ്ധിപ്പിക്കുന്നു.
അവലംബം പുറത്തേക്കുള്ള കണ്ണികൾ കുരുക്ഷേത്രം എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
kurukshetra.nic.inOfficial website Archived 2008-01-20 at the Wayback Machine .
കുരു
കുരു എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
കുരു രാജാവ് കുരു (രോഗം) വിത്ത് കുരു രാജവംശം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
കുരു (ദിനോസർ) Kuru Kuru
ക്രിറ്റേഷ്യസിന്റെ അവസാന കാലത്ത് ജീവിച്ചിരുന്ന ഒരു തെറപ്പോഡ ഇനം ദിനോസറാണ് കുരു.
മംഗോളിയയിൽ നിന്നാണ് ഫോസിൽ കണ്ടെത്തിയത്, പെർലെ തുടങ്ങിയവർ അക്കില്ലൊബേറ്ററിന്റെ യഥാർത്ഥ വിവരണത്തിനായി ഒരു ഗ്രന്ഥസൂചികയിൽ അനൗപചാരികമായി "ഐറോകോറാപ്റ്റർ" എന്ന് വിളിക്കപ്പെട്ടു.
(1999), എന്നാൽ ആ എൻട്രി ഒരു SVP കോൺഫറൻസ് അബ്‌സ്ട്രാക്റ്റിനെ സൂചിപ്പിക്കുന്നു, ആ അബ്‌സ്‌ട്രാക്റ്റ് IGM 100/981-നെ മാത്രം പരാമർശിക്കുന്നതിനാൽ, "airakoraptor" എന്നത് ഒരു നാമമാണ്.
കുറു ഡ്രോമയോസോറിഡേയിലെ അംഗമാണ്, വെലോസിറാപ്റ്ററുമായി അടുത്ത ബന്ധമുണ്ട്.
അവലംബം Napoli, J. G.; Ruebenstahl, A. A.; Bhullar, B.-A.
S.; Turner, A. H.; Norell, M. A. (2021).
"A New Dromaeosaurid (Dinosauria: Coelurosauria) from Khulsan, Central Mongolia" (PDF).
2021 (3982): 1–47.
doi:10.1206/3982.1.
hdl:2246/7286.
ISSN 0003-0082.
Norell, Clark and Perle, 1992.
New dromaeosaur material from the Late Cretaceous of Mongolia.
Journal of Vertebrate Paleontology.
12(3), 45A.
Perle, A.; Norell, M.A.; Clark, J.M. (1999).
"A new maniraptoran Theropod – Achillobator giganticus (Dromaeosauridae) – from the Upper Cretaceous of Burkhant, Mongolia".
Contribution No. 101 of the Mongolian-American Paleontological Project: 1–105.
കുരുക്കഴിക്കുന്ന മാതാവ്
ഒരു മരിയൻ ഭക്തിമാർഗ്ഗത്തിന്റേയും, അതിന്റെ അവതരണമായ ജർമ്മൻ ബരോക്ക് ചിത്രത്തിന്റേയും പേരാണ് കുരുക്കഴിക്കുന്ന മാതാവ് (Mary, Undoer of Knots).
യൊഹാൻ മെൽക്കിയോർ സ്മിഡ്റ്റ്നർ 1700-നടുത്തു വരച്ച ചിത്രം, ജർമ്മനിയിൽ ബവേറിയായിലെ ഓഗ്സ്ബെർഗിൽ, വിശുദ്ധ പീറ്റർ ആം പെർലായുടെ പേരിലുള്ള കത്തോലിക്കാ തീർത്ഥസ്ഥാനത്താണ്.
ജർമ്മനിയിൽ വിദ്യാർത്ഥിയായിരിക്കെ ചിത്രം കണ്ട ഫ്രാൻസിസ് മാർപ്പാപ്പ , പിന്നീട് ലത്തീൻ അമേരിക്കയിൽ അതിന്റെ വണക്കം പ്രചരിപ്പിച്ചതായി പറയപ്പെടുന്നു.
ബരോക്ക് ശൈലിയിൽ യൊഹാൻ മെൽക്കിയോർ ഷ്മിഡ്റ്റ്നർ(1625-1707) രചിച്ച ഈ ചിത്രം, അമലോത്ഭവമാതാവിന്റെ ചിത്രത്തിലെ മാതൃക പിന്തുടർന്ന്, മാലാഖാമാരുടെ അകമ്പടിയോടെ ചന്ദ്രക്കലയിൽ നിൽക്കുന്നവളായി മാതാവിനെ അവതരിപ്പിക്കുന്നു.
ശിരസ്സിനു മുകളിൽ പ്രാവിന്റെ രൂപത്തിൽ പരിശുദ്ധാത്മാവും നക്ഷത്രമാലയുമായി നിൽക്കുന്ന മാതാവ്, കയ്യിലുള്ള കെട്ടുപിണഞ്ഞ നൂൽ കെട്ടഴിച്ച് ഒരു നാടയിൽ ചുറ്റിയെടുക്കുന്നു.
മാതാവിന്റെ കാലുകൾ, കെട്ടുപിണഞ്ഞ ഒരു സർപ്പത്തെ ചവിട്ടിയുമിരിക്കുന്നു.
സാത്താന്റെ പ്രതീകമായ സർപ്പത്തോടുള്ള ഈവിധം പെരുമാറ്റം, "നീയും സ്ത്രീയുമായും, നിന്റെ സന്തതിയും അവളുടെ സന്തതിയുമായും ഞാൻ ശത്രുതയുണ്ടാക്കും, അവൻ നിന്റെ തല തകർക്കും, നീ അവന്റെ കണങ്കാലിൽ കടിക്കും" എന്ന ഉല്പത്തിപ്പുസ്തക വചനത്തെ അനുസ്മരിപ്പിക്കുന്നു.
ചിത്രത്തിനു താഴെ, ഒരു ചെറിയ മാലാഖയെ പിന്തുടരുന്ന്, ഒരു മനുഷ്യനും അയാളുടെ നായും കാണപ്പെടുന്നു.
ഇത്, ഗബ്രിയേൽ ദൈവദൂതനെ പിന്തുടർന്ന് സാറായോടു വിവാഹാഭ്യർത്ഥന നടത്താൻ പോകുന്ന പഴയനിയമത്തിലെ തോബിയാസിനെ പ്രതിനിധാനം ചെയ്യുന്നതായി വ്യാഖ്യാനിക്കപ്പെടുന്നു.
"കുരുക്കഴിക്കുന്ന മാതാവ്" എന്ന സങ്കല്പം, ലയോൺസിലെ വിശുദ്ധ ഐറേനിയസിന്റെ "തത്ത്വവാദങ്ങളുടെ തിരിച്ചറിവും അമർത്തലും" എന്ന രചനയെ ആശ്രയിച്ചുള്ളതാണ്.
പ്രസ്തുത രചനയിൽ ഐറേനിയസ്, മറിയത്തേയും, ആദിമാതാവായ ഹവ്വായേയും താരതമ്യപ്പെടുത്തുകയും, ഹവ്വായുടെ അനുസരണക്കേടു മൂലമുണ്ടായ കെട്ടുപിണയൽ, മറിയത്തിന്റെ അനുസരണ വഴി അഴിഞ്ഞു എന്നെഴുതുന്നു.
അവിശ്വാസത്തിലൂടെ ഹവ്വാ വരുത്തിയ പിണയൽ, വിശ്വാസത്തിലൂടെ മറിയം അഴിച്ചു എന്നും അദ്ദേഹം പറയുന്നു.
ചരിത്രം ഓഗ്സ്ബെർഗിലെ വിശുദ്ധ പീറ്റർ ആം പെർലാക് പള്ളിയും പെർലാക് ഗോപുരവും
1700-നടുത്ത് ഓഗ്സ്ബെർഗിലെ വിശുദ്ധ പൗലോസിന്റെ ആശ്രമത്തിലെ പുരോഹിതനായിരുന്ന ഹീരോണിമസ് അംബ്രോസിയസ് ലാങ്കന്മാന്റൽ (1641-1718) ഏർപ്പാടു ചെയ്തു വരപ്പിച്ചതാണ് ഈ ചിത്രം.
ലാങ്കന്മാന്റലിന്റെ കുടുംബത്തിലെ ഒരു സംഭവവുമായി ബന്ധപ്പെട്ടായിരുന്നു ഇതെന്നു പറയപ്പെടുന്നു.
അദ്ദേഹത്തിന്റെ മുത്തച്ഛൻ വോൾഫ്ഗാങ് ലാങ്കന്മാന്റലും(1586-1637) ഭാര്യ സോഫിയാ റെന്റ്സുമായുള്ള വിവാഹബന്ധം തകർച്ചയുടെ വക്കിലായപ്പോൾ അദ്ദേഹം ഈശോസഭാവൈദികനായ ജേക്കബ് റെമ്മിന്റെ സഹായം തേടി.
ഇതരബന്ധനങ്ങളെല്ലാമഴിച്ച്, ദാമ്പത്യബന്ധം ഉറപ്പിക്കാനായി റെം മാതാവിനോടു പ്രാർത്ഥിച്ചതോടെ, ദമ്പതിമാർക്കിടയിൽ സമാധാനം സ്ഥാപിക്കപ്പെട്ട്, വേർപിരിയൽ ഒഴിവായി.
ഈ സംഭവത്തിന്റെ അനുസ്മരണമായി പേരക്കിടാവ് ഏർപ്പാടു ചെയ്തു വരപ്പിച്ചതാണത്രെ "കുരുക്കഴിക്കുന്ന മാതാവിന്റെ" ചിത്രം.
യുക്രൈനിൽ ചെർണോബിലിലുണ്ടായ അണുവികസരണ ദുരന്തത്തെ തുടർന്ന് 1989-ൽ, ഓസ്ട്രിയയിലെ  സ്റ്റൈറിയയിലാണ്, കുരുക്കഴിക്കുന്ന മാതാവിനു പ്രതിഷ്ഠിക്കപ്പെട്ട ആദ്യദേവാലയം സ്ഥാപിതമായത്.
ഈ ചിത്രത്തിന്റെ പകർപ്പുകൾ അർജന്റീനയിലും ബ്രസീലിലും വണങ്ങപ്പെടുന്നുണ്ട്.
കുരുക്കഴിക്കുന്ന മാതാവിന്റെ വണക്കത്തിന് ലത്തീൻ അമേരിക്കൻ നാടുകളിലുണ്ടായ പ്രചാരത്തെ ബ്രിട്ടണിലെ ഗാർഡിയൻ പത്രം ഒരു "മതപരമായ ഉന്മാദം" (religious craze) എന്നു വിശേഷിപ്പിക്കുക പോലും ചെയ്തു.
പിന്നീട് ബ്യൂണോഴ്സ് അയേഴ്സിലെ മെത്രാപ്പോലീത്തയും ഫ്രാൻസിസ് മാർപ്പാപ്പയുമായി മാറിയ ഷോർഷ് മാരിയോ ബെർഗോഗ്ലിയോ, ജർമ്മനിയിൽ മൂലരചന കണ്ടശേഷം, ഈ ചിത്രമടങ്ങിയ ഒരു അഞ്ചൽ കാർഡ്, അർജന്റീനയിൽ എത്തിച്ച ശേഷമാണ്, ഈ കത്തോലിക്കാ വണക്കം ലത്തീൻ അമേരിക്കയിൽ വ്യാപിച്ചത്.
ഇരുപതാം നൂറ്റാണ്ടിന്റെ അവസാനത്തോടടുത്ത് ഇതു ബ്രസ്സിലിലെത്തി.
റിയോ ഡി ജനീറോയിലെ ഇൻസ്റ്റിട്യൂട്ട് ഓഫ് റിലിജിയസ് സ്റ്റഡീസിലെ റെജീനാ നോവേസിന്റെ അഭിപ്രായത്തിൽ, ചെറിയ പ്രശ്നങ്ങളുള്ളവരെയാണ് ഈ വണക്കം അധികവും ആകർഷിക്കുന്നത്.
ബെർഗോഗ്ലിയോ ഈ ചിത്രം ആലേഖനം ചെയ്ത ഒരു കാസ, ബെനഡിക്ട് പതിനാറാമൻ മാർപ്പാപ്പക്കു സമ്മാനിച്ചിട്ടുണ്ട്.
ഈ ചിത്രം തന്നെ രേഖപ്പെടുത്തിയിട്ടുള്ള മറ്റൊരു കാസ, അർജന്റൈൻ ജനത ഫ്രാൻസിസ് മാർപ്പാപ്പക്കും പിന്നീട് സമ്മാനിച്ചു.